  Виталий Пронин Удмуртилэн Тӧроез Александр Бречалов Москвае вуылыкуз пумиськылӥз Внешэкономбанклэн кивалтӥсеныз Игорь Шуваловен. Александр Бречалов Россиысь одӥгезлэсь бадӟым банклэсь кивалтӥсьсэ шаерамы улонэ пыӵатыны чаклам кӧня ке проектъёсын тодматӥз. Соос пӧлысь одӥгез - Ижысь Шор площадез выльдон. Матысь 2 ар ӵоже Ижевсклэн та люкетэз быдэсак воштӥськыны кулэ. Площадь выльдонэз кутсконлы «Комфортная городская среда» программая 85 миллион манет висъямын луоз. Вуоно арын та ужъёсты азьланьтыны чакламын инвестициос чотын. Александр Бречалов оскемзэ вераз Внешэкономбанк та проектэз улонэ пыӵатыны юрттоз шуыса. Озьы ик пумиськонын вераськон мынӥз Иж тыметлэсь уйпал ярдурзэ тупатъян-чебертон сярысь. Тазэ проектэз быдэстыны кулэ 1,2 миллиард манет. Коньдон сюрысал ке, отын кайта 2-тӥ кварталэ ужъёсты кутскыны быгатысалзы ни. Элькунмылэн Тӧроез банклэсь кивалтӥсьэ уртче тупатъяны ӧтиз Ижысь аэропортэз но. Игорь Шувалов ваньзэ ӵектонъёсты рос-прос эскерыны оскытӥз. Со верамъя Удмурт Элькунлэн но Внешэкономбанклэн азьланяз валче ужаны луонлыкъёсыз паськытэсь. Сергей Захаров Туспуктэм: udmurt.ru  